Napakaingay ng buong Chatrier Stadium.
Tatlong oras ng mahusay na paglalaro ng dalawang ito.
Mahalaga ang ikalawang set kay Zverev.
Napakagaling na puntos.
At mahusay rin ang timing nito.
Ang husay ni Zverev.
Isa 'yon sa pinakamalalaking laban ko,
siguro muntikan na ring manalo ng unang Grand Slam,
at ako na ang numero uno.
Di pa nananalo sa service niya si Nadal.
Pagkakataon ito ni Zverev na makontrol ang laban.
Napakaganda ng laban namin.
Habang tumatagal ang laban, gumagaling ako,
pero nangyari ang nangyari.
Hindi maganda ito.
Napakahirap panoorin.
Pag naputulan ka ng tatlong litid, hindi madaling makabawi mula ro'n.
Lahat ng pagsisikap ko buong buhay ko,
alam kong natapos na ro'n.
At pakiramdam ko, hindi pa tapos ang laban ko.
HINDI PA TAPOS ANG LABAN
Ako si Alexander Zverev. Ako ang reserve driver ng Mercedes.
Sa susunod na taon, papalitan ko si Lewis Hamilton.
Ayos ba? Sige.
Mali yata ang kinuha n'yong mga personalidad sa unang season.
Dapat ako ang kinunan n'yo.
Punong-puno ako ng drama.
Magpapalit ng raketa.
Di na magagamit.
Game, set, match, kay Zverev.
Masigasig akong manlalaro.
Hindi ako napipirmi.
Maikli ang pasensiya ko, pero nakakakuha naman ako ng resulta dahil do'n.
Dalawang beses akong nanalo sa ATP finals.
Nanalo ako ng ginto sa Olympics.
Maraming titulo ng Master Series.
Hindi pa ako tapos, pero salamat sa champagne. Ano…
Kailangan lang manalo sa isang laban, at ako na ang nangunguna sa mundo,
pero siyempre, nangyari 'yong aksidente.
Sumabit ang dulo ng paa ko at nabali ito.
Naputulan ako ng tatlong litid, nabalian din ako ng buto.
Akala ko, katapusan na ng career ko no'n.
Sa tatlong injury sa litid, dapat pag-isipan mo talagang magpaopera.
Kung ooperahan, babalik ako nang 100%, tulad ng dati, tama?
'Yon ang layunin.
Walang katiyakan, kuha mo?
Matapos maoperahan, di ako makalakad.
Tinulungan ako ng pamilya ko at ng partner kong si Sophia.
Di siya makakilos mag-isa.
GIRLFRIEND NI SASCHA
Alalang-alala talaga siya.
Naniniwala ako sa kanya, palagi,
pero hindi ako sigurado rito. Kung makakabalik siya sa dati.
Napakasakit pa rin.
Parang may sumasaksak sa paa ko.
Napakasama ng pakiramdam nito.
Sa unang mahihirap na panahon, mas malulungkot ka siguro.
Mas made-depress ka rin.
At sa sandaling 'yon, nagdududa ka.
Bubuti pa ba ang lagay mo para makabalik ka sa dati?
Malala 'yong injury.
KUYA NI SASCHA
Para makabalik talaga si Sascha, parang aakyat ka sa Mount Everest.
Magiging mahirap at walang katiyakang mararating niya 'yon.
Kinailangan kong maging positibo.
Pumunta ako sa rehab center. Doon nagsimula ang pagsasanay,
sinusubukang maglakad sa swimming pool.
Sinusubukang galawin ang ankle ko
at 'yon ang proseso.
Habang tumatagal, lalong nauubos ang pasensiya ko.
Gusto mo nang mangyari agad-agad,
pero di pwede 'yon matapos ang gano'ng injury.
Marami pa ring sobrang likido sa likod ng ankle.
-Sascha? -Ayos lang, kaya ko.
Diyos ko naman.
Di pa mabuti ang pakiramdam ko, pero kailangang gawin ang nararapat.
Masaya akong nakakatakbo na ako, kasi pitong buwang hindi.
Masayang-masaya ako sa recovery ko sa ngayon.
Pero ang pinakalayunin, makabalik sa court
at makipaglaban sa pinakamagaling.
Sana mabalik ko ang sarili ko sa parehong posisyon.
Kailangang makabalik ulit sa porma.
Kailangang mapalakas ulit ang ankle.
Tatlong buwan lang, French Open na
at dapat maghandang maging pinakamagaling.
276 NA ARAW MULA NANG MA-INJURE
TATAY AT COACH NI SASCHA
Bakit ang dami mong dalang raketa?
Kasi iba-iba ang tensiyon.
Oo nga. Pero hindi mo ginagamit.
Kakaunti ang string.
Siyam na raketa para sa isang araw, ano ba 'yon?
Nakikita mo ba pag nagpapalit siya ng backhand?
Umiikot talaga siya, tingnan mo 'yon ngayon.
At sa forehand, nasa kanang binti siya.
-Tinutukod niya gamit ang kanan… -Oo.
Di paabante, tumutukod siya pataas.
At sa ganito, hindi na pareho ang lakas.
Humihina.
Nababawasan ang puwersa.
Sa panonood kay Sascha, di ako sigurado kung makakalaro siya sa mataas na antas.
Pag may injury, pag napunit ang mga litid mo,
isang araw, naglalaro ka sa Center Court, Wimbledon,
sa susunod, wala ka nang career.
'Yong ilang manlalaro noon, nahihirapan silang bumalik,
o hindi na nakakabalik.
At si Sascha, 'yon din ang kinakatakot niya.
Hindi ko makontrol.
Kalimutan mo ito.
Ang saklap ng mga tira ko kanina.
Pag-iigihan mo lang. Walang problema.
Ayos lang, di gano'n kasama.
Ang pinakamahirap sa 'kin, nagpapatuloy ang tour habang hindi ako nakakalaro.
Ang pinakamalalaking kalaban ko, maraming napapanalunan.
Si Medvedev. Ang maestro,
nanalo ng tatlong sunod-sunod sa ATP Tour.
Hindi siya mapigilang manalo ngayon.
Makasaysayang pagkapanalo ni Big Foe
laban sa isa sa pinakamagagaling.
Nagbalik na si Alcaraz.
Ang ikapitong titulo niya.
Mahirap sa 'king mapanood silang manalo ng mga tournament.
Kaya maglalaro ako sa Monaco dahil una, tumira ako ro'n,
ikalawa, maganda itong paghahanda sa French Open.
Pakiramdam ko, nagsisimula na ang season.
TIRAHAN NI SASCHA
Ano'ng isusuot ko?
Ano'ng isusuot?
-Suit. -Alin?
Ito.
Ano 'yan?
Ang harap nito…
Hindi.
Alam mo…
Mas marami siyang damit kaysa sa 'kin.
Kadalasan, palaging lalaki ang naghihintay sa babae, di ba?
Ano'ng ibig mong sabihin? German ako at may Swiss watch.
Paano ako mahuhuli?
Diyos ko, lagi siyang nahuhuli sa bawat sitwasyon,
at naloloka na ako.
Kung ikakasal kami balang-araw,
ewan ko, baka oo, baka hindi,
mahuhuli siguro siya sa kasal niya.
Halika na.
Tara na.
Sabi sa Germany, nagsisimula sa five carat ang tunay na pag-ibig.
Kumusta? Mabuti?
Nagagalak ako.
-Masaya ako rito. -Kumusta?
-Mabuti. -Ayos.
Gumawa kami ng magandang kuwintas para kay Sascha.
Gagamitin niya at ibebenta namin,
at mapupunta sa foundation mo ang kikitain.
Oo, bumuo ako ng foundation no'ng nakaraang taon.
Diabetic ako mula 3-anyos.
At nagpasiya akong gumawa ng malaking hakbang at isapubliko ito.
Naging maingat ako, hindi ko ito masyadong binabanggit,
at no'ng nakaraang taon habang may injury, wala naman akong masyadong ginagawa,
nagpasiya kaming bumuo ng foundation
para matulungan ang mga bata at tao sa buong mundo na may diabetes.
No'ng nag-umpisa akong maglakad, may hawak na akong raketa,
pero maraming doktor ang nagsabing
imposible ang professional sports sa diabetic o 'yong ganitong antas.
Imposible raw na makapaglaro nang mataas na antas ang katawan
nang apat o limang oras na tuloy-tuloy kung diabetic ka.
Kapag sinabihan akong imposible ang isang bagay,
gagawin ko ang kabaligtaran.
Ang diabetes ay sakit kung saan minsan bumababa ang sugar,
minsan tumataas, kaya baka kailangan mong turukan ang sarili.
Pag kinakabahan siya, sobrang tumataas ang sugar
kaya minsan pag masama ang mood niya, minsan alam ko,
"Nag-check ka na ba ng sugar?"
"Posible kayang mababa ang sugar mo, mahal?"
Kaya kong alagaan ang sarili ko, siyempre.
Kaya ko nang anim na oras sa initan.
Kaya kong maglaro hanggang mamatay ako.
Lalaban ako hanggang sa huli.
Kaya kung kaya ko, kaya rin ng iba.
Magkita tayo. Sa susunod na linggo. Sa tennis?
-Oo, sa tennis. -Magaling. Magkita tayo.
Tapos mase-stress ka.
Ako? Sana hindi masyado. Ibig sabihin, nananalo ako.
Walang duda.
Monte-Carlo, isa na namang magandang araw sa prinsipalya,
tulad kahapon.
Magandang araw ito dahil may kaabang-abang na tennis.
Bravo Nole.
Oo, alam ko, siyempre.
PANALO NG WALONG OLYMPIC GOLD
Ang tangkad mo.
Ngayong araw,
nagbabalik na si Alexander Zverev…
310 ARAW MATAPOS
…sa clay court mula nang ma-injure sa Roland Garros.
Si Zverev laban kay Medvedev, ika-14 na ito sa career nila.
Kilalang-kilala nila ang isa't isa.
Isa si Medvedev sa pinakamagagaling sa mundo.
Siya na siguro ang may pinakamataas na kumpiyansa sa lahat.
Wala pa siyang talo ngayong taon.
Pero sa tingin ko rin, maraming ginagawa si Medvedev na nakakayamot.
Alam niya kung paano paglaruan ang isip ng kalaban.
Sa tingin ko, palaging maraming hindi patas na nangyayari sa laro
na ginagamit niya para makalamang.
Gumamit siya ng underarm.
Diyos ko.
Pare, tanga ka ba?
Tingnan mo ako! Kinakausap kita!
Isa kang… Ano'ng tawag do'n?
Duwag.
Kaaway niya ang mga manonood minsan.
Sumasayaw si Daniil Medvedev papasok sa quarter-finals.
Kinakantiyawan ng mga taga-New York.
Habang ginagawa n'yo ito, mas mananalo ako, para sa inyo, salamat.
Kausap man ang mga tao,
o ang chair umpire,
ginagamit niya ang buong stadium para manalo sa laban.
Kaya mahirap siyang makalaban.
ISANG LINGGO ANG NAKARARAAN
Hello.
-Nice to meet you. -Nice to meet you.
Daniil. Ito ang team.
Hello sa inyo.
Team, si Daniil.
Susubukan natin ang map para sa susunod na season.
Palaban ba ang lahat? Susubukan n'yo bang manalo?
Oo, walang duda.
Ako si Daniil Medvedev.
Bilang propesyonal na manlalaro ng tennis,
gusto kong palaging nakikipagtagisan sa buhay ko.
Kaya bukod sa tennis, naglalaro ako ng computer games.
Halos pareho ito pagdating sa pagiging palaban.
Sa lahat ng laro, naglalaro ako para manalo.
NANALO KAYO SA ROUND 5
-Salamat. -Salamat.
Salamat.
Si Medvedev ang may pinakamagandang taon sa ngayon.
Siya ang pinakamalaking banta sa tour sa henerasyong ito ng mga manlalaro.
May panahong
inakalang si Zverev ang hahawak ng posisyon.
Oo, masasabi kong maganda ang taon, lalo na't mahusay ang mga resulta.
Pero puwedeng magbago nang mabilis kasi pag na-injure ka nang sampung linggo,
hindi ka makakalaro no'n
at bigla na lang nakahabol na ang iba.
Nasa itim na cooler ang catering. May gusto ka?
Ayos lang ako.
Aalis na. Maligayang pagsakay.
Si Sascha na yata ang pinakamaraming beses kong nakalaro,
pero di kami magiging magkaibigan. Imposible.
Magkatunggali kami.
May Olympic games siya. May Grand Slam ako.
Mas malaking titulo ang Grand Slam kahit kahanga-hanga ang Olympic Games.
Sampung taon na kaming magkaribal.
Sa court, gusto pa rin naming manalo at durugin ang isa't isa.
Sobrang palaban ako. Palagi kong gustong manalo, palagi.
IKATLONG ROUND
Nilalayon ni Zverev na manalo ng unang top five mula no'ng injury.
Malaking panalo ito para sa pagbabalik niya.
Ito ang pagkakataon kong ipakitang nagbalik na ako.
Kailangan ko ng malaking panalo. Malaking resulta para makalaya.
Alam kong kaya ko.
Magandang simula ni Zverev.
Parang napakatagal na no'ng injury.
Mahusay na tinapos ni Alexander Zverev.
Nanalo sa una.
Magaling na paglaban kay Medvedev.
Nakabalik na ang katawan sa gano'ng antas.
Magiging malaking sandali ito sa kanya.
Mahusay na laro, napapaatras si Medvedev.
Talagang nahihirapan si Medvedev, iisa ang daloy ng laro.
Isa na lang, pasok si Zverev sa quarter-finals.
Sige!
Mahusay ang laro ni Sascha, kalmado.
At nakatutok siya sa sarili
pero nakikita kong desperado na si Medvedev kaya dapat may gawin siya.
Amin na 'yan.
Tabang tubo.
Ano'ng ginagawa niya?
Tinanggal ang stick sa net, unsportsmanlike 'yan.
Nanggugulo ng isip si Medvedev.
Mas maayos na, hindi nasira. Ayos lang.
-Ba't niya ginawa? -Ewan ko.
Para inisin si Sascha,
-para mawala sa focus. -Oo.
Nasa strategy ito. Dapat palagi kang maghanap ng paraan para manalo.
Laban, Sascha! Sige.
Sa kilos na 'yon, naiistorbo ka.
Nakatutok kang tapusin ang laban tapos bigla na lang,
isipin mo, may berdeng elepanteng tumawid.
Parang, "Ano'ng ginagawa niyan dito?"
Kailangang sabihing, "Dapat tutukan ang nangyayari,"
pero tao lang tayo, nalilito tayo
at alam ni Medvedev kung paano gamitin 'yon.
Wag kang magmadali, ha?
Gusto kong manalo at matalo sa paglalaro.
Hindi ako 'yong tipong nandaraya
para lang malito ang kalaban.
Hindi gano'n ang itinuro sa 'kin.
Salamat. Handa na ang players, pakiusap.
Out!
Nasa linya mismo, Daniil.
Hindi, nasa linya mismo.
Ewan ko kung alin, narinig ko lang.
Hindi. Ito 'yong itinawag kanina.
Daniil.
Magaling siyang magpakakontrabida.
Para makatutok uli.
Sige.
Magaling na pagbawi.
Nanalo si Medvedev sa ikalawang set…
Papasok tayo sa ikatlo at huling set.
Sascha, wag mong tutukan 'yong kalaban, 'yong ginagawa niya,
kung pasigaw na nagrereklamo o inalis ang stick,
kung hinihila niya ang net, tungkol ito sa 'yo.
Tutukan mo ang laban mo.
Biglaan ito. Nakakuha ng break si Alexander Zverev.
At sa ikalawang pagkakataon sa laban, magse-serve siya para dito.
Kailangan mong makaisip ng bagong diskarte
para mabigla ang kalaban mo, gagawin mo ang lahat para manalo.
Medvedev.
Kumakaripas yata papunta sa banyo si Medvedev.
Dapat masigurong makabalik siya sa oras
para sa service ni Zverev.
Sige, Sascha!
Nagsimula nang pumasok 'yon sa ulo ko.
Pag-alis ng mga stick sa net,
pagbabanyo kahit hindi oras para do'n.
Lalo akong nayayamot habang tumatagal ang laban.
Time.
Nang-aasar na lang siya.
Hindi ako makapaniwala.
Pambihira.
Nawala siya sa pokus.
Parang nag-iba na si Zverev.
8-7, kay Medvedev.
Si Medvedev, matapos muntikang matalo nang dalawang beses, lamang na siya ngayon.
Sige!
Lumaban ka!
-Laban, Sascha. -Lumaban ka!
Sige! Laban!
Game, set, match, kay Medvedev.
Nanalo si Medvedev.
Hindi sila masyadong nag-usap.
Pero nanaig si Medvedev.
Nawalan ako ng respeto sa kanya.
Oo.
At masakit 'yon kung ikaw si Alexander Zverev.
Di mo masisisi si Medvedev sa pandaraya niya.
Magaling na ang injury ni Sascha.
Pero wala pa 'yong kumpiyansa niya para maipanalo 'yong laban.
'Yong isip niya, nagsimulang… manghina.
Ang sakit na natapos 'yong laro nang gano'n.
Hindi dapat 'yon ang kinahinatnan.
Hindi dapat gano'n dahil nagsikap ako,
ginawa ko lahat ng kailangan. Naging disiplinado ako.
Pakiramdam ko, 'yong sandaling uusad ka na, 'yong magkakaro'n na ng resulta
at makakabalik ka na sa dating ikaw, nawala na 'yon.
Hindi ko maintindihan kung bakit di ko matapos ang laban.
357 ARAW NANG MA-INJURE
Kinikilabutan ako
sa pag-alala no'ng huli tayong nasa French.
MANAGER NI SASCHA
Oo, no'ng huli tayong nando'n, ano…
Paano ko ba sasabihin?
Walang kuwenta. Sobrang walang kuwenta.
Ayos na ba 'yon?
Hindi?
Parang gano'n na nga.
Paris ang pinakatinututukan ko pero medyo natatakot ako
dahil puwedeng ma-injure anumang oras.
Palaging may pakiramdam na
baka mangyari ulit 'yon.
Malalaman natin kapag nasa court na ako.
Malaking balita sa mundo ng tennis,
umatras sa French Open si Nadal, 22 beses na Grand Slam Champion,
dahil sa injury sa balakang na natamo sa Australian Open.
Parang French bakery na walang croissant pag wala si Rafa sa Roland Garros.
Ito na ba ang pinakabukas na French Open sa nakalipas na 20 taon?
Oo, walang duda.
Magandang pagkakataon ito, pero tingin ko, magpapakitang-gilas din si Djokovic.
Mataas din ang antas ni Alcaraz.
At siyempre, hinuhusayan din ni Medvedev,
kaya tungkol na ito sa pinakagustong manalo.
Alexander Zverev.
Ano'ng pakiramdam na makabalik sa lugar
kung saan na-injure ka no'ng nakaraan?
Salamat sa pagpapaalala. Magandang unang tanong.
Sa tingin ko, maraming beses ko na itong nasabi, sa totoo lang, pero ayun,
masayang makabalik dahil isa itong tournament
na inaabangan ko at gusto kong maglaro dito.
Natutunan kong magkaro'n ng pasensiya dahil
pag bumalik ka mula sa injury,
hindi mo maitotodo agad.
Nanganganib si Medvedev.
Mula sa ika-172 sa mundo,
si Thiago Seyboth Wild, magse-serve sa laban.
Isang napakalaking upset.
…dalawang set.
Nalaglag na ang ikalawa sa mundo sa unang round.
Magaling. Matapang 'yon.
Isa si Medvedev sa pinakamahuhusay,
kaya nakatulong na maaga siyang natanggal.
Pero naniniwala rin ako sa karma.
Naniniwala akong pag naghangad ka ng masama sa tao,
babalik ang kasamaang 'yon sa 'yo.
Nabigo si Daniil Medvedev.
Si Alexander Zverev na lang ang natitira.
Kaunting sandali na lang, mapapanood na ang laban nila ni Alex Molcan.
Sinusubukang kalimutan ni Zverev ang kabiguan 12 buwan ang nakaraan,
nang mabalian ng ankle laban kay Nadal.
Malaking pangamba na kay Sascha
kahit ang pagpasok sa court.
IKALAWANG ROUND
Nae-excite ako at natatakot ding makabalik sa lugar kung saan nangyari ang lahat.
Ang makita lang ang puwesto kung saan ako na-injure.
Oo, takot na takot akong bumalik sa court na 'yon.
Alexander Zverev.
Sa paglabas sa Chatrier, kinakabahan ako.
Pero excited din
kasi makakagawa ako ng mga bagong alaala sa court na 'yon,
at maiiwanan ko na sa nakaraan ang mga pinagdaanan ko.
Makakalaya na ako.
Love-15.
Perpekto. Nag-enjoy ako sa isa't kalahating oras na 'yon.
Mas masaya ako ro'n sa court kaysa sa buhay ko buong taon.
Nakadama ako ng saya, parang batang gusto lang mag-tennis.
Salamat.
Game, set at match, kay Zverev. Three sets-love. 6-4, 6-2, 6-1.
Kamangha-manghang laro ni Zverev.
Mahusay na laro 'yon. Sobra.
At si Frances Tiafoe, ang ika-12 seed,
ang naghihintay kay Zverev sa Ikatlong Round.
Ginawa ko ang parte ko. Ginawa ko lang ang parte ko.
Hinihintay kita. Ginawa ko ang parte ko.
Simulan na natin!
Isa si Frances sa pinakatalentadong lalaki sa tour.
Nabibiyaan siya ng Diyos ng talento.
Tara na!
Itataya ko ang lahat dito.
Gusto niyang manguna
at isa siya sa pinakadelikadong makalabang manlalaro.
Kahanga-hangang laro ni Tiafoe.
Kung mananalo ako sa mga gano'n, nagbalik na ako.
Ano itong in-order?
-California. Pero California… -Saan?
Magandang tanong. 'Yan ay…
California roll ito.
California na may keso.
PARTNER NI SASCHA SA DOUBLES
Gusto mo bang maanghang?
Matapos kang ma-injure,
naisip mo bang makakabalik ka rito
nang ganito kabilis, o hindi?
Kadalasan, pag na-injure…
Matapos ma-injure, marami kang maiisip gaya no'ng umpisa, akala ko,
-tapos na. Wala na akong career. -Naaalala ko 'yon.
Umiiyak ako dahil masakit din, at sigaw ako nang sigaw,
pero ang pinakanaiisip ko,
imposibleng makapaglaro pa ako ng tennis sa gano'ng antas ulit.
'Yon ang naiisip ko.
Paisa-isang hakbang.
Pero ayos ka naman?
Pakiramdam ko, kaya kong manalo sa tournament kasi sa tingin ko,
maayos ang paglalaro ko.
Ngayon ko lang ginustong manalo sa isang lugar nang ganito.
Kaya tingnan na lang natin.
Magiging maganda mamaya.
Excited na ako.
Paglabas ng draw, naisip ko, "Gusto kong makalaban si Sascha."
Kilala ko na siya no'ng 11 ako, kaya magkasundo kami.
Mahal niya ang sarili, pero okay siya.
Ito ang Paris.
Isa sa pinakamagagandang lungsod.
Balak kong magtagal dito.
Dapat matalo ko siya.
Alam ko ang style niya, dama kong nape-pressure siya.
Gusto ko siyang matalo.
Kita tayo mamaya.
Ano na?
COACH NI FRANCES
Handa ka na mamaya, Wayne-o?
Handa na ako.
Paano mo tatalunin?
Paano siya tatalunin? Makikita mo mamaya.
Maglalabas ako ng bala laban sa kanya mamayang gabi.
Si Tiafoe ang kalaban mo.
Oo.
Magiging maganda 'yon.
Bihira si Big Foe sa clay…
HITTING PARTNER NI SASCHA
Gumaling ulit siyang maglaro sa Madrid, kaya laging delikado.
Wag mong hahayaang sumaya si Foe pag kalaban mo siya. Gano'n kasimple.
Iwasan mong mawili siya.
Paglalaruan ka niya para pigilan ka.
Wag kang papayag.
Sinusubukan ng lahat na paglaruan ang isip mo.
Iba ang paraan ni Medvedev.
Dinadaan ni Tiafoe sa mga biro at katatawanan.
Ayos na basta manalo ka.
Oo, isa pa. Sige. Mabuti.
Alam kong dedepensa siya.
Kung matagal ang laban, baka agresibo siya sa una, pero…
Habang tumatagal, magtatagal din siya…
Pilitin mo siyang mag-forehand.
Ibahin ang direksiyon sa forehand, talunin ako sa kabila.
Makipaglaban ka lang.
Oo, wala nang usapan diyan.
Makipaglabang para aso at wag susuko.
Puro mahuhusay sa malalaking tournament.
Naghahanda ka para sa pinakamahuhusay.
Isang taon matapos ang injury…
1 TAON NANG MA-INJURE
…nandito na naman ako.
IKATLONG ROUND
Kabado siya?
Oo, ayos naman.
Talaga?
Sa buong warm-up namin, matindi ang tensiyon.
At tinanong niya ako nang paulit-ulit…
"Makakalaro kaya ako nang mahusay?"
"Mas mahusay ba sa nakaraang linggo?"
Sunod-sunod na tanong nang 25 minuto.
Game, Tiafoe.
Buo ang kumpiyansa ni Tiafoe mula umpisa.
Naunang maka-break si Tiafoe sa opening set, nagdidikta ng takbo ng laban.
Set point.
Nagpapasalamat si Tiafoe sa double fault.
Hindi ako makaporma kay Foe. Perpekto ang paglalaro niya ng unang set.
Kinakabahan ako minsan, nagkakamali rin ako,
pero alam ko ang dapat kong pagdaanan
at gusto ko pag hinahamon ako.
30-15.
Maging alerto, manatiling nakatutok, maglaro sa gitna.
Maglaro sa court.
-Game, set. -Ayos!
Mahusay na pag-break! Pinapahiyaw niya ang mga manonood.
Nanalo siya sa ikalawang set.
Akala ni Tiafoe, lalagpas ang bola.
Pasok 'yan.
Nakikiusap siya sa umpire na tingnan ang dinapuan ng bola.
Style ito ng laro ni Medvedev.
Nandaraya.
Sabi ni Gabas, pasok ito.
Di niya kailangan bumaba.
Ba't ka nandiyan?
Ba't ka nakaupo riyan?
Bakit ka nakaupo riyan?
Pakiusap. Salamat.
Hindi ako nakikinig.
Gusto niyang makialam ako, kaya hindi ko siya tinitingnan.
Wala akong anumang reaksiyon. Tutukan mo ang sarili.
May tatlong set point si Zverev.
Umiigting na ang laban dito sa Chatrier.
Tinamaan niya si Zverev.
Tinitigan siya nito nang masama.
Alam ko ang ginagawa niya.
Di ako papaapekto. Pipigilan kong mawili si Foe.
Dalawang set point.
Fault!
Game, set, Zverev.
Nangunguna siya kay Tiafoe
nang two sets to one.
Makakalima tayo.
Makakalimang set.
Pinapaalam ko lang.
Ako ang may kontrol.
Ito ang pagkakataon, dapat matapos ko na ang laban.
Sige, Sascha!
Sige!
Laban!
Salamat.
2-1.
Wala siyang magagawa ro'n.
Zverev.
Sige!
Laban, Sascha! Laban!
Out!
Game, set and match, kay Zverev.
3-6, 7-6, 6-1, 7-6.
Alexander "Sascha" Zverev!
Sige! Ganyan nga!
Sascha, 12 buwan ang nakararaan,
naaalala ko, nakaupo ako ro'n, at nabali raw ang paa mo.
Oo. Eksaktong isang taon ngayon, kaya…
-Wow. -…talagang…
Talagang ito ang pinakamahirap na taon ng buhay ko.
Mahal ko ang tennis higit sa lahat, kaya ang malayo rito
at hindi makapaglaro, napakahirap para sa 'kin,
pero napakasaya kong makabalik dito.
Masaya akong makapaglaro nitong mahihirap na laban sa magandang court
sa harap ng kasiya-siyang mga manonood
at sana, magtuloy-tuloy na.
Kita tayo.
Matapos ang ilang buwan, matapos ang lahat ng pinagdaanan niya,
kung bumalik ang dating kumpiyansa niya, 'yon ang pinakamahalaga sa 'kin.
Masaya na ako ro'n.
Nakabalik na siya sa pakikipaglaban sa pinakamahuhusay. Pinagmamalaki ko siya.
Pag binabalikan ang pinagdaanan ko mula nang ma-injure,
napakasaya ko sa kinalalagyan ko ngayon.
Nakabalik na ako sa pinakamataas na antas ng tennis.
Napakahalaga no'n sa 'kin.
Ano ang naghihintay kay Alexander Zverev?
Napakagandang tanong.
Tingnan natin.
MAKALIPAS ANG DALAWANG BUWAN
Wala akong masabi sa husay
ng pagkilos ni Zverev sa tennis court.
Ang unang match point, kay Zverev.
Ika-20 titulo na ng ATP Tour para kay Alexander Zverev.
At magiging napakahalaga nito
dahil nakamit niya sa bayang sinilangan niya,
ang lugar kung saan siya lumaki, sa Hamburg.
Ang manalo. 'Yon ang tanging lunas kapag nawalan ka ng kumpiyansa.
Parang unang beses ko ulit, napakatagal na,
sabi mo nga, 18 buwan,
at napakasaya ko lang ngayon.
Wala ka nang mga pagdududa, at gano'ng lang kasimple.
SUSUNOD…
Kina Jessie Pegula at Maria,
di madaling manatili sa top ten nang matagal.
Gano'n na kalapit, gano'n ka kataas.
Kahit isang trophy lang, malaki ang pagkakaiba.
Di raw ako nararapat maging top player.
Ano ba ito?
Aabot sa puntong di na aakma sa 'yo.
28 ako. Dapat manalo ako ng tournament.
Gusto n'yo ng Superbowl. Ako, Grand Slam.
Napakahirap maging mahusay.
Ang tagal.
Dapat manalo ng tournament
at kung pumalpak ako, masasayang ulit.
Nawala ang oportunidad.
Gusto akong punahin.
Bahala silang lahat.
Dalawang dating ikatlo ang maglalaban.
Ngayon o hindi na.
Sino'ng magwawagi?
Tagapagsalin ng Subtitle: Nadine Aguazon